Jakkalsbessie kan ongelukkig nie ryp weerstaan nie, maar is matig droogtebestand. Dit is 'n immergroen boom met wyd spreidende takke en grysgroen enkelvoudige blare wat digte skadu gee. Die spesie is tweeslagtig en slegs vroulike bome dra bessies. Diospyros mespiliformis het 'n stewige penwortel, maar sy bywortels is nie uitermatig aggressief nie. Dit is 'n goeie keuse vir 'n groot tuin of park. Jakkalsbessie aard goed in 'n groot houer en reageer gunstig op snoei. Gebruik die metode as u die boom in 'n klein tuin wil aanplant.